China Central Television

China Central Television, ofte omtalt ved forkortelsen CCTV (kinesisk: 中国中央电视台; pinyin: Zhōngguó zhōngyāng diànshìtái), er det største fjernsynsselskapet i Fastlands-Kina.

Historikk
CCTV kringkastet første gang den 2. september 1958 under navnet Beijing dianshitai (Beijing-fjernsynet), etter prøvesendinger som siden 1. mai. Navnet ble endret til CCTV den 1. mai 1978. I 2008 åpnet de et nytt hovedkvarter i Beijing.

Frem til slutten av 1980-tallet hadde CCTV, likesom mange andre kinesiske fjernsynsstasjoner på den tid, bare sendinger på én kanal. På den tiden sendte CCTV bare om kvelden, og sendingene pleide å slutte ved midnatt. Om sommeren og vinteren sendte CCTV midt på dagen for studenter som hadde ferie. 

Idag (2007) har de drøyt 15 kanaler, blant annet en engelskspråklig som sender døgnet rundt, og man sender også til utlandet via satellitt.

China Central Television Headquarters er en arkitektonisk særegen skyskraper. 

CCTV driver CCTV-tårnet i Beijing som pr. 2010 er det høyeste byggverk i Beijing. Det har et utsiktsdekk på 238 meters høyde. Medregnet antennen rager det opp til en høyde på 405 meter.

 Eksterne lenker 


Kategori:Medier i Folkerepublikken Kina
Kategori:Kinesiske selskaper
Kategori:Fjernsynsselskaper
Kategori:Selskaper etablert i 1958
Kategori:1950-årene i Kina